stanford-oval/wikipedia huggingface dataset:
Nurmon vaakuna

Nurmon vaakuna (1955–2008)
Nurmon vaakuna oli Nurmon kunnan tunnus. Vaakunan aiheen alasin ja kulkuset viittaavat talonpoikaiskäsityötaitoihin.
Vaakunan selitys on ”vihreässä kentässä alasin, saatteena sen ympärillä neljä kulkusta, asetettuina 1+2+1; kaikki hopeaa.” Vaakunan on suunnitellut Ahti Hammar, ja Nurmon kunnanvaltuusto hyväksyi sen kokouksessaan 10. joulukuuta 1954. Sisäasiainministeriö vahvisti vaakunan käyttöön 15. helmikuuta 1955.
Vaakuna jäi epäviralliseksi kotiseutuvaakunaksi 2009, kun Nurmo liittyi Ylistaron kanssa osaksi Seinäjoen kaupunkia.
Andrew Davies

Andrew Davies vuonna 2019.
Andrew Davies (s. 20. syyskuuta 1936 Rhiwbina Cardiff) on walesilainen käsikirjoittaja ja kirjailija. Hän on tunnettu muun muassa luomistaan televisiosarjoista A Very Peculiar Practice (1986), House of Cards (1990) ja Mr Selfridge (2013).
Davies on käsikirjoittanut useita kirjojen sovituksia televisiosarjoiksi ja elokuviksi. Näitä sovituksia ovat muun muassa George Eliotin samannimiseen teokseen pohjautuva Middlemarch (1994), jossa pääosassa ovat Rufus Sewell ja Juliet Aubrey, sekä William Makepeace Thackerayn samannimisen teoksen sovitus Turhuuden turuilla (1998), jonka pääosissa näyttelevät Natasha Little ja Frances Grey. Daviesin käsikirjoittamia Jane Austenin kirjojen televisiosovituksia ovat Ylpeys ja ennakkoluulo (1995), Emma (1996), Northanger Abbey (2007) ja Järki ja tunteet (2008). Vuonna 2016 Davies käsikirjoitti samannimisen televisiosarjan Leo Tolstoin teoksen Sota ja rauha pohjalta.
Daviesin käsikirjoittamia elokuvia ovat Consuming Passions (1988), Ystäväpiiri (1995), Panaman räätäli (2001), Bridget Jones – elämäni sinkkuna (2001, yhdessä Helen Fieldingin ja Richard Curtisin kanssa), Bridget Jones: Elämä jatkuu (2004, yhdessä Helen Fieldingin kanssa), Brideshead Revisited – mennyt maailma (2008) ja Kolme muskettisoturia (2011).
Tunnustukset ja palkinnot

Davies voitti vuonna 1979 The Guardian -lehden lastenkirjapalkinnon teoksellaan Conrad's War.
Davies on voittanut kahdesti Primetime Emmy -palkinnon parhaasta käsikirjoituksesta minisarjassa. Vuonna 1990 hän sai palkinnon televisiosarjasta House of Cards ja vuonna 2008 televisiosarjasta Pikku Dorrit. Hän on myös voittanut uransa aikana useita Writers’ Guild of Great Britain -järjestön jakamia palkintoja.
Davies sai parhaan draamasarjan Bafta-palkinnon vuoden 2001 minisarjasta Elomme päivät, jonka pääosaa näytteli David Suchet. Vuonna 2002 Davies vastaanotti British Academy of Film and Television Arts -järjestön jakaman BAFTA Fellowship -palkinnon elämäntyöstään.
Teokset (valikoima) > Kirjallisuus > Lasten ja nuorten kirjat

The fantastic feats of Doctor Boox.  Scarsdale, N.Y.:  Bradbury Press, 1972.  ISBN 9780878880553
Conrad's War.  Lontoo:  Blackie and Son, 1978.  ISBN 9780216905337
Marmalade Atkin's dreadful deeds.  Lontoo:  Abelard-Schuman, 1979.  ISBN 9780423005608
Poonam's pets.  (Diana Daviesin kanssa)  Lontoo:  Methuen, 1990.  ISBN 9780416151220
Raj in Charge.  (Diana Daviesin kanssa)  Lontoo:  Methuen, 1994.  ISBN 9780140381597
Teokset (valikoima) > Kirjallisuus > Aikuisten kirjat

Getting Hurt.  Lontoo:  Methuen, 1989.  ISBN 9780413159601
Dirty Faxes : short stories.  Lontoo:  Methuen, 1990.  ISBN 9780413632708
B. Monkey.  Lontoo:  Lime Tree, 1992.  ISBN 9780413636607
A Very Peculiar Practice : The New Frontier.  Lontoo:  Methuen, 1988.  ISBN 9780413155108
Teokset (valikoima) > Näytelmät

Rose  (1980)
Going Bust (1982)
Prin (1989)
Aiheesta muualla

Andrew Davies Elonetissä.
Andrew Davies Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Australia  Alankomaat  Puola 
Taiteenala:  Emmy Awards 
Henkilöt:  Deutsche Biographie  DDB  Elonet 
Muut:  Europeana  SNAC  IdRef
Bioparco

| Bioparco |
| --- | --- |

Sijainti:  Rooma, Italia
Perustettu:  1911
Eläinlajeja:  200
Eläimiä:  1000
Organisaatio
Jäsenyydet:  EAZA
Kirahveja Bioparcossa
Bioparco on vuonna 1911 perustettu eläintarha Rooman Villa Borghesen alueella. Siellä on lähes tuhat eläintä, jotka edustavat yli kahtasataa lajia. Bioparco kuuluu Euroopan eläintarhojen ja akvaarioiden yhdistykseen (EAZA).
Aiheesta muualla

Kuvia tai muita tiedostoja aiheesta Bioparco Wikimedia Commonsissa
Viralliset sivut (italiaksi), (englanniksi)
Ahti Nevalainen

Ahti Nevalainen (8. joulukuuta 1937 Soini – 24. joulukuuta 1987 Helsinki) oli suomalainen mainostoimittaja ja kirjailija.
Nevalaisen romaani Porvarin marssi kertoi Nitekin toimitusjohtajasta Ossi Nikolasta jonka elämää hallitsevat irtosuhteet, alkoholi, perheongelmat ja yrityksen vaikeudet. Nitekin hävittyä tärkeän tarjouskilpailun loppuunpalanut Nikola tekee itsemurhan.
Nevalainen oli ammatiltaan mainostoimittaja ja hänet kiinnitettiin vuonna 1975 Markkinointi Viherjuuren palvelukseen copywriteriksi. Matti-Esko Hytönen kirjoitti Nevalaisen romaanin arvostelussaan, että tutun suomalaistarinansa Ahti Nevalainen myy mainosmiehen ottein: on rautainen yritys, rautainen miljöö – ja rautainen teksti. On myös rautainen johtaja, joka viihtyy äidin kohdussa, saunassa.
Nevalaisen puoliso oli vuodesta 1961 vakuutusvirkailija Irja Taava Marja Arjakka. Nevalaiset on haudattu Helsinkiin Honkanummen hautausmaalle.
Teoksia

Porvarin marssi : romaani. Gummerus 1972
Havi (yritys)

Havi on Riihimäellä toimiva kynttilöitä valmistava tehdas, jonka omistaa Suomen Kerta Oy. Sen tuotemerkit ovat Havi ja Tuikku. Lisäksi Havi-nimellä myydään erilaisia kattaustuotteita, joita valmistetaan Suomen Kerta Oy:n Imatran ja Kotkan tehtailla.
Historia

Havin kynttilätehtaan historia sai alkunsa kauppias Anton Alfthanin vuonna 1829 Karjalan kannaksella sijainneessa Johanneksen pitäjässä aloittamasta kynttilätuotannosta. Kirjolan kartanoon perustettua kynttilätehdasta voidaan pitää myös Suomen ensimmäisenä kemianteollisuudenlaitoksena. Vuonna 1849 Alftan siirsi tuotantolaitoksensa Viipuriin Havin kaupunginosaan, josta se myöhemmin sai nykyisin tunnetun nimensä. Konkurssiin ajautuneen tehtaan uudeksi omistajaksi tuli vuonna 1866 viipurilainen kauppahuone Hackman & Co, joka jatkoi Alftanin kynttilätehtaan toimintaa nimellä Havi Osakeyhtiö. Kauppaan kuuluivat myös Alftanin Viipuriin perustamat saippuatehdas sekä olutpanimo. 1900-luvun alussa Havi laajensi tuotantoaan teknokemiaan ja kosmetiikkaan.
Havin tehdas tuotti 1930-luvulla kynttilöiden lisäksi erilaisia saippuoita ja puhdistusaineita, glyseriiniä sekä luuliimaa ja luujauhoa. Noin 200 ihmistä työllistänyt tehdas toimi Viipurissa talvisodan syttymiseen vuoteen 1939 saakka, jonka jälkeen tuotanto siirrettiin Riihimäelle lukuun ottamatta luuliiman ja -jauhon valmistuskoneita, minkä myötä nämä tuotteet putosivat pois valikoimasta. Riihimäellä oli jo entuudestaan Havin tytäryhtiö Oy Teka Ab, joka valmisti teknokemian tuotteita. Uusi tuotantolaitos valmistui Riihimäelle 1970-luvulla ja vuonna 1977 yhtiö luopui teknokemiastaan myymällä sen saksalaiselle Henkelille. Kynttilätehdas puolestaan siirtyi ruotsalaisen Dunin omistukseen 1996 ja edelleen nykyiselle omistajalleen vuonna 2004.
Aiheesta muualla

Suomen Kerta Oy:n kotisivut (Arkistoitu – Internet Archive)
Pörssitieto: Havin Oy.
Havin Osakeyhtiö 100-vuotias, Aamulehti, 01.12.1929, nro 329, s. 11, Kansalliskirjaston digitaaliset aineistot
Elsa von Born : Saippuan menekki sivistyksen mittana, Suomen Kuvalehti, 01.01.1934, nro 1, s. 34, Kansalliskirjaston digitaaliset aineistot
Ennio Falco

| Mitalit | Mitalit | Mitalit |  |
| --- | --- | --- | --- |
|  Ennio Falco |  Ennio Falco |  Ennio Falco |  |
Maa:   Italia
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | skeet |  |
| MM-kilpailut  | MM-kilpailut  | MM-kilpailut  |  |
|  Kultaa | Fagnano 1994 | skeet, joukkue |  |
|  Kultaa | Tampere 1999 | skeet, joukkue |  |
|  Kultaa | Zagreb 2006 | skeet, joukkue |  |
|  Hopeaa | Nikosia 1995 | skeet, joukkue |  |
|  Hopeaa | Lima 1997 | skeet |  |
|  Hopeaa | Kairo 2001 | skeet |  |
|  Hopeaa | Lonato 2005 | skeet |  |
|  Pronssia | Fagnano 1994 | skeet |  |
|  Pronssia | Lahti 2002 | skeet |  |
|  Pronssia | Nikosia 2003 | skeet, joukkue |  |
|  Pronssia | Lonato 2005 | skeet, joukkue |  |
|  Pronssia | Maribor 2009 | skeet |  |
Ennio Falco (s. 3. tammikuuta 1968) on italialainen urheiluampuja, joka kilpailee skeetissä.
Falcon suurin saavutus on olympiakultaa skeetissä Atlantassa 1996. Maailmanmestaruuskilpailuissa hän on voittanut henkilökohtaisissa kilpailussa kolme hopeaa (1997, 2001, 2005) ja kolme pronssia (1994, 2002, 2009). Lisäksi hänellä on useita joukkuemitaleita.
Angerme

| Angerme |
| --- | --- |
 S/mileage esiintymässä Japanissa 2014
Tiedot
Toiminnassa:  2009– 
Tyylilaji:  J-pop, EDM
Kotipaikka:  Tokio, Japani
Laulukieli:  japani
Jäsenet:  Moe Kamikokuryo (2015–) Layla Ise (2018–) Rin Hashisako (2019–) Rin Kawana (2020–) Shion Tamenaga (2020–) Wakana Matsumoto (2020–) Yuki Hirayama (2021–) Yukiho Shimoitani (2023–) Hana Goto (2023–)
Entiset jäsenet:  Ayaka Wada (2009–2019) Yuuka Maeda (2009–2011) Kanon Fukuda (2009–2015) Saki Ogawa (2009–2011) Kana Nakanishi (2011–2019) Akari Takeuchi (2011–2023) Rina Katsuta (2011–2019) Fuyuka Kosuga (2011) Meimi Tamura (2011–2016) Mizuki Murota (2014–2020) Maho Aikawa (2014–2017) Rikako Sasaki (2014–2024) Momona Kasahara (2016–2021) Ayano Kawamura (2017–2024) Musubu Funaki (2017–2020) Haruka Oota (2018–2020)
Aiheesta muualla
Kotisivut
Infobox OKNimi-testi OK: 
Angerme (jap. アンジュルム Anjurumu), aiemmin S/mileage (jap. スマイレージ Sumairēji) on japanilainen tyttöryhmä, joka kuuluu Hello! Projectiin. Ryhmä koostui alun perin neljästä Hello Pro! Eggs -jäsenestä (Hello! Project harjoittelijoista). Ryhmä aloitti vuonna 2009, mutta se debytoi ja tuli virallisesti osaksi Hello! Projectia vuonna 2010. Vuonna 2014 ryhmä vaihtoi nimensä Angermeksi.
Angermessä on ollut kaiken kaikkiaan yhdeksän sukupolvea. Angerme on myynyt yksin Japanissa yli miljoona kappaletta. Ryhmän myydyin single on Watashi wo Tsukuru no wa Watashi / Zenzen Okiagarenai SUNDAY".
Nykyiset jäsenet

| Nimi | Syntymäpäivä | Sukupolvi | Liittymispäivä | Jäsenväri | Muuta |
| --- | --- | --- | --- | --- | --- |
| Moe Kamikokuryo | 24. lokakuuta 1999 | 4. sukupolvi | 11. marraskuuta 2015 |      akvamariini | johtaja (2023–) |
| Layla Ise | 19. tammikuuta 2004 | 7. sukupolvi | 23. marraskuuta 2018 |      oranssi |  |
| Rin Hashisako | 6. lokakuuta 2005 | 8. sukupolvi | 3. heinäkuuta 2019 |      punainen |  |
| Rin Kawana | 6. joulukuuta 2003 | 9. sukupolvi | 2. marraskuuta 2020 |      vihreä |  |
| Shion Tamenaga | 9. helmikuuta 2004 | 9. sukupolvi | 2. marraskuuta 2020 |      vaaleanpunainen |  |
| Wakana Matsumoto | 1. syyskuuta 2007 | 9. sukupolvi | 2. marraskuuta 2020 |      valkoinen |  |
| Yuki Hirayama | 25. heinäkuuta 2006 | 10. sukupolvi | 30. joulukuuta 2021 |      vaaleanvihreä |  |
| Yukiho Shimoitani | 4. elokuuta 2006 | 11. sukupolvi | 23. toukokuuta 2023 |      pinkki |  |
| Hana Goto | 5. kesäkuuta 2008 | 11. sukupolvi | 23. toukokuuta 2023 |      merensininen |  |
Historia > 2009: Ennen debyyttiä

4. huhtikuuta Tsunku julkisti uuden Hello! Pro Egg ryhmän, johon kuului neljä Hello! Pro Egg jäsentä: Ayaka Wada, Yuuka Maeda, Kanon Fukuda ja Saki Ogawa. 8. toukokuuta ryhmä sai nimen "S/mileage". S/mileage jatkoi Hello! Pro Eggsien mukana, mutta samalla ryhmä julkaisi indie-singlejä. Ayaka Wada nimettiin myöhemmin S/mileagen johtajaksi.
7. kesäkuuta S/mileage julkaisi ensimmäisen indie-singlensä "aMa no Jaku". Ensimmäistä indie-singleä myytiin Hello! Pro Eggsien konsertissa. 23. lokakuuta ryhmä julkaisi toisen indie-singlensä "Asu wa Date na no ni, Imasugu Koe ga Kikitai".
23. syyskuuta S/mileage julkaisi kolmannen indie-singlensä "Suki-chan". Singleä myytiin jälleen Hello! Pro Eggsien konsertissa. Konsertin aikana S/mileage sai videoviestin Tsunkulta, jossa heille kerrottiin, että he pääsevät valmistumaan Hello! Pro Eggseistä ja heistä tulisi Hello! Projectin kokonaisvaltaisia jäseniä, sillä he tulisivat debytoimaan 2010.
Historia > 2010: Debyytti

28. helmikuuta Tsunku ilmoitti, että ryhmän tulisi kerätä 10,000 kuvaa hymyilevistä ihmisistä ennen maaliskuun loppua, jotta S/milegae debytoisi. Fanit osallistuivat lähettämällä omia kuviaan sekä S/milegae itse otti kuvia eri paikoissa.
14. maaliskuuta S/mileage julkaisi viimeisen indie-singlensä "Otona ni Narutte Muzukashii!!!". 3. maaliskuuta S/mileage esiintyi Erina Manon kanssa, ja he saivat konsertin aikana tietää, että he onnistuivat kuvahaastessa. Ryhmä keräsi kaiken kaikkiaan 16,000 kuvaa.
26. toukokuuta S/mileage valmistui Hello! Pro Eggseistä ja debytoi ensimmäisellä singlellään "Yumemiru Fifteen". 28. heinäkuuta ryhmä julkaisi toisen singlensä "○○ Ganbaranakutemo Eenende!!". 29. syyskuuta S/mileage julkaisi kolmannen singlen "Onaji Jikyuu de Hataraku Tomodachi no Bijin Mama". 8. joulukuuta ryhmä julkaisi ensimmäisen albuminsa Warugaki 1. Albumi myi 11,848 kappaletta. 30.  joulukuuta S/mileage otti vastaan Uuden artistin palkinnon 52nd Japan Record Awardseissa.
Historia > 2011: Kokoonpanomuutokset

9. helmikuuta S/mileage julkaisi neljännen singlensä "Short Cut". Jäsenet leikkasivat kaikki hiuksensa lyhyiksi singleä varten. 3. huhtikuuta ryhmä juhli ensimmäistä vuosipäiväänsä. Sen kunniaksi Tsunku aloitti koe-esiintymiset uusia jäseniä varten. Tsunku paljasti etsivänsä kuutta uutta tyttöä, jotka tulisivat olemaan aluksi ryhmän sub-jäseniä.
20. huhtikuuta ryhmä julkaisi viidennen singlensä "Koi ni Booing Buu!", joka jäi ryhmän huonoiden myydyimmäksi singleksi. 10. elokuuta S/mileage julkaisi kuudennen singlensä "Uchouten LOVE". Single myi ensimmäisenä viikkona jo 29,328 kappaletta.
14. elokuuta paljastettiin koe-esiintymisen voittajat. Viisi tyttöä oltiin valittu ryhmän sub-jäseniksi: Kana Nakanishi, Akari Takeuchi, Fuyuka Kosuga, Rina Katsuta ja Meimi Tamura. 24. elokuuta Saki Ogawa ilmoitti valmistuvansa S/mileagesta.
9. syyskuuta ilmoitettiin, että Fuyuka Kosuga oli lähtenyt ryhmästä anemian takia. 28. syyskuuta julkaistiin S/mileagen seitsemäs single "Tachiagirl", jossa esiintyi myös Kosuga, sillä se oltiin kuvattu ennen Kosugan lähtöä.
16. lokakuuta kerrottiin, että kaikki neljä sub-jäsentä oltiin valittu S/mileagen kokonaisvaltaisiksi jäseniksi. 25. lokakuuta Yuuka Maeda ilmoitti valmistuvansa S/mileagesta, sillä hän halusi keskittyä opiskeluun. 28. joulukuuta S/mileage julkaisi kahdeksannen singlensä "Please Miniskirt Postwoman!", joka jäi Yuuka Maedan viimeiseksi.
Historia > 2012

1. helmikuuta S/mileage julkaisi yhdeksännen singlensä "Choto Mate Kudasai!". 2. maaliskuuta julkaistiin kymmenes single "Dot Bikini". 20. toukokuuta S/mileage julkaisi ensimmäisen kokoelma-albuminsa S/mileage Best Album Kanzenban 1.
Yhdestoista single "Suki yo, Junjou Hankouki" julkaistiin 22. elokuuta. 28. marraskuuta S/mileage julkaisi 12. singlensä "Samui ne.".
Historia > 2013

20. maaliskuuta S/mileage julkaisi 13. singlensä "Tabidachi no Haru ga Kita". 22. toukokuuta julkaistiin S/mileagen toinen albumi 2 Smile Sensation.
7. heinäkuuta S/mileage julkaisi 14. singlensä "Atarashii Watashi ni Nare! / Yattaruchan", joka oli ryhmän ensimmäinen kaksipuolinen single. 18. joulukuuta ryhmä julkaisi 15. singlensä Ee ka!? / "Ii Yatsu".
Historia > 2014: Nimenmuutos

29. maaliskuuta Tsunku ilmoitti, että S/mileage pitäisi ensimmäisen konserttinsa Nippon Budokanissa 15. heinäkuuta.
30. huhtikuuta S/mileage julkaisi 16. singlensä "Mystery Night! / Eighteen Emotion". 20. elokuuta julkaistiin 17. single "Aa Susukino / Chikyuu wa Kyou mo Ai wo Hagukumu".
24. syyskuuta tehtiin tärkeä ilmoitus: ryhmä tulisi vaihtamaan nimensä ja lisäämään jäseniä. Järjestettiin myös kilpailu, jossa fanit pystyivät ehdottamaan uutta nimeä ryhmälle. 4. lokakuuta ilmoitettiin, että kolmas sukupolvi oltiin lisätty ryhmään: Mizuki Murota, Maho Aikawa ja Rikako Sasaki. 26. marraskuuta ryhmä esiintyi ensimmäisen kerran yhdeksänjäsenenisenä.
17. joulukuuta paljastettiin, että ryhmän nimeksi oltiin valittu "Angerme". Nimen keksi Kana Nakanishi. Nimi tulee ranskankielisistä sanoista ange (suom. enkeli) ja larme (suom. kyynel).
Historia > 2015: Nimenmuutoksen jälkeen

2. tammikuuta ilmoitettiin, että Angerme pitäisi toisen Nippon Budokan konserttinsa 26. toukokuuta.
4. helmikuuta Angerme julkaisi 18. singlensä "Taiki Bansei / Otome no Gyakushuu", joka oli ensimmäisen single nimenmuutoksen jälkeen.
20. toukokuuta Kanon Fukuda ilmoitti, että tulisi valmistumaan Angermestä 29. marraskuuta. 24. kesäkuuta Ayaka Wada ilmoitti, että he pitäisivät uudet koe-esiintymiset pian. 19. single "Nana Korobi Ya Oki / Gashin Shoutan / Mahou Tsukai Sally" julkaistiin 22. heinäkuuta ja se oli Angermen ensimmäinen kolmipuolinen single.
11. marraskuuta Angerme julkaisi 20. singlensä "Desugita Kui wa Utarenai / Dondengaeshi / Watashi". Singlen julkaisutapahtumassa julkistettiin 4. sukupolven jäsen: Moe Kamikokuryo.
20. joulukuuta ilmoitettiin, että Meimi Tamura valmistuisi ryhmästä 2016.
Historia > 2016

2. tammikuuta ilmoitettiin, että Meimi Tamuran valmistumispäivä tulisi olemaan 30. toukokuuta.
27. huhtikuuta Angerme julkaisi 21. singlensä "Tsugitsugi Zokuzoku / Itoshima Distance / Koi Nara Tokku ni Hajimatteru".
16. heinäkuuta Angerme kertoi yllätysilmoituksen: ryhmään oltiin lisätty viides sukupolvi: Momona Kasahara. 19. lokakuuta Angerme julkaisi 22. singlensä "Umaku Ienai / Ai no Tame Kyou Made Shinkashite Kita Ningen, Ai no Tame Subete Taikashita Ningen / Wasurete Ageru".
Historia > 2017

11. tammikuuta Maho Aikawan kerrottiin jääneen tauolle, sillä hän kärsi pahasta paniikkioireyhtymästä.
21. kesäkuuta Angerme julkaisi 23. singlensä "Ai Sae Areba Nanni mo Iranai / Namida Iro no Ketsui / Majokko Megu-chan". Maho Aikawa ei osallistunut singleen, sillä oli edelleen tauolla. 26. kesäkuuta paljastettiin, että kuudes sukupolvi oltiin liitetty: Ayano Kawamura ja Country Girlsistä Musubu Funaki.
13. joulukuuta Angerme julkaisi ensimmäisen digitaalisen singlensä "Manner Mode / Kisokutadashiku Utsukushiku / Kimi Dake ja nai sa...friends". 31. joulukuuta ilmoitettiin, että Maho Aikawa oli päättänyt jättää ryhmän kokonaan.
Historia > 2018

5. huhtikuuta kerrottiin, että johtaja Ayaka Wada tulisi valmistumaan Angermestä keväällä 2019.
9. toukokuuta Angerme julkaisi 24. singlensä "Nakenai ze... Kyoukan Sagi / Uraha=Lover / Kimi Dake ja nai sa...friends (2018 Acoustic Ver.)". 21. kesäkuuta ryhmä julkaisi digitaalisen kappaleen "Natsu Shougun".
31. lokakuuta Angerme julkaisi 25. singlensä "Tade Kuu Mushi mo Like it! / 46okunen LOVE". 23. marraskuuta kerrottiin, että Angerme oli saanut seitsemännen sukupolven: Haruka Oota ja Layla Ise.
Historia > 2019

10. huhtikuuta Angerme julkaisi 26. singlensä  "Koi wa Accha Accha / Yumemita Fifteen". 15. toukokuuta Angerme julkaisi kolmannen albuminsa Rinnetenshou ~ANGERME Past, Present & Future~.
25. toukokuuta Ayaka Wada paljasti, että Akari Takeuchista tulisi Angermen uusi johtaja Wadan valmistumisen jälkeen. Ayano Kawamurasta taas tulisi varajohtaja Kana Nakanishin rinnalle.
18. kesäkuuta Ayaka Wada valmistui Angermestä ja Akari Takeuchista tuli Angermen uusi johtaja. 26. kesäkuuta Rina Katsuta ilmoitti valmistuvansa Angermestä syyskuussa. 3. heinäkuuta taas ilmoitettiin, että ryhmä oli saanut kahdeksannen sukupolven: Rin Hashisako.
Katsuta valmistui Angermestä 25. syyskuuta 2019. Ryhmän 27. single "Watashi wo Tsukuru no wa Watashi / Zenzen Okiagarenai SUNDAY" julkaistaan 20. marraskuuta. Syyskuun viimeinen päivä Kana Nakanishi ilmoitti valmistuvansa Angermestä 10. joulukuuta. Musubu Funaki ilmoitti 18. lokakuuta, että valmistuu ryhmästä maaliskuussa 2020.
Historia > 2020

Angerme aloitti koe-esiintymiset 11. tammikuuta uusia jäseniä varten. Mizuki Murota ilmoitti valmistuvansa Angermestä 22. maaliskuuta. Funakin valmistumista lykättiin myöhemmäksi Murotan ilmoituksen myötä. Murota valmistui suunniteltusti 22. maaliskuuta.
Ryhmän 28. single "Kagiriaru Moment / Mirror Mirror" julkaistiin 26. elokuuta. Haruka Oota ei osallistunut uuteen singleen sääntörikkomustensa vuoksi. Oota jätti Angermen virallisesti 13. lokakuuta. Hän jäi vielä kuitenkin Hello! Projectiin.
Angermen yhdeksännen sukupolven jäsenet julkistettiin 2. marraskuuta, ja he olivat Rin Kawana, Shion Tamenaga ja Wakana Matsumoto. Funaki valmistui lykkäyksen myötä 9. joulukuuta.
Historia > 2021

Angerme julkaisi 29. singlensä "Hakkiri Shiyou ze / Oyogenai Mermaid / Aisare Route A or B?" kesäkuussa 2021.
Momona Kasahara valmistui ryhmästä marraskuussa. Yuki Hirayama liittyi ryhmään 30. joulukuuta.
Historia > 2022

Angerme julkaisi 30. singlensä "Ai Mashou / Hade ni Yacchai na! / Aisubeki Beki Human Life" toukokuussa. "Kuyashii wa / Piece of Peace, Shiawase no Puzzle" julkaistiin saman vuoden lokakuussa.
Historia > 2023

Johtaja Akari Takeuchi valmistui ryhmästä kesäkuussa 2023. Kamikokuryo Moesta tuli uusi johtaja Takeuchin valmistumisen myötä.
Diskografia > Indie-singlet

"aMa no Jaku"
"Asu wa Date na no ni, Imasugu Koe ga Kikitai"
"Suki-chan"
"Otona ni Narutte Muzukashii!!!"
Diskografia > Singlet

"Yumemiru Fifteen"
"○○ Ganbaranakutemo Eenende!!"
"Onaji Jikyuu de Hataraku Tomodachi no Bijin Mama"
"Short Cut"
"Koi ni Booing Buu!"
"Uchouten LOVE"
"Tachiagirl"
"Please Miniskirt Postwoman!"
"Choto Mate Kudasai!"
"Dot Bikini"
Suki yo, Junjou Hankouki"
"Samui ne."
"Tabidachi no Haru ga Kita"
"Atarashii Watashi ni Nare! / Yattaruchan"
"Ee ka!? / "Ii Yatsu""
"Mystery Night! / Eighteen Emotion"
"Aa Susukino / Chikyuu wa Kyou mo Ai wo Hagukumu"
"Taiki Bansei / Otome no Gyakushuu"
"Nana Korobi Ya Oki / Gashin Shoutan / Mahou Tsukai Sally"
"Desugita Kui wa Utarenai / Dondengaeshi / Watashi"
"Tsugitsugi Zokuzoku / Itoshima Distance / Koi Nara Tokku ni Hajimatteru"
"Umaku Ienai / Ai no Tame Kyou Made Shinkashite Kita Ningen, Ai no Tame Subete Taikashita Ningen / Wasurete Ageru"
"Ai Sae Areba Nanni mo Iranai / Namida Iro no Ketsui / Majokko Megu-chan"
"Nakenai ze... Kyoukan Sagi / Uraha=Lover / Kimi Dake ja nai sa...friends (2018 Acoustic Ver.)"
"Tade Kuu Mushi mo Like it! / 46okunen LOVE"
"Koi wa Accha Accha / Yumemita Fifteen"
"Watashi wo Tsukuru no wa Watashi / Zenzen Okiagarenai SUNDAY"
"Kagiriaru Moment / Mirror Mirror"
"Hakkiri Shiyou ze / Oyogenai Mermaid / Aisare Route A or B?"
"Ai Mashou / Hade ni Yacchai na! / Aisubeki Beki Human Life"
"Kuyashii wa / Piece of Peace, Shiawase no Puzzle"
Diskografia > Digitaaliset singlet

"Manner Mode / Kisokutadashiku Utsukushiku / Kimi Dake ja nai sa...friends"
Diskografia > Albumit

Warugaki 1
2 Smile Sensation
Rinnetenshou ~ANGERME Past, Present & Future~
Diskografia > Kokoelma-albumit

S/mileage Best Album Kanzenban 1
S/mileage / Angerme Selection Album "Taiki Bansei"
Angermen historia aikajanana.
Elämänkatsomustieto

Elämänkatsomustieto (ET) on rekisteröityihin uskonnollisiin yhdyskuntiin kuulumattomille oppilaille suunnattu peruskoulun ja lukion oppiaine. Elämänkatsomustieto on uskonnon kanssa vaihtoehtoinen oppiaine.
Elämänkatsomustietoa opiskelevien määrä oli 7,7 prosenttia kaikista Suomen peruskoululaisista vuonna 2018. Elämänkatsomustietoa opiskelevien määrä on ollut viime vuosina tasaisessa kasvussa. Uskontokuntiin kuulumattomia koululaisia on noin 10–15 prosenttia oppilaista. Myös se, että kirkosta voi itse ilman vanhempien suostumusta erota vasta 18-vuotiaana nostaa automaattisesti uskonnon opiskelijoiden määrää, sillä jos kuuluu kirkkoon, ei oppilaalle järjestetä elämänkatsomustietoa tämän mielipiteestä huolimatta.